Çĕнĕ Пăва

Çĕнĕ Пăва, — Чăваш Енĕн Елчĕк районĕнчи ял.

1927 çулчен Пăва ятлă пулнă.

Тавралăхĕ
Пăва юханшыв хĕрринче вырнаçнă. 

Халăх йышĕ, ял тытăмĕ
2010-мĕш çулхи çыравпа ялта 475 çын, çав шутра 243 арçын, 232 хĕрарăм пурăннăЧисленность населения городских округов, муниципальных районов, городских и сельских поселений, населенных пунктов Чувашской Республики . 2004 çулта кунта 213 кил пулнă, пурĕ 645 çын пурăннă. Тăван Çĕршывăн Аслă вăрçине 212 çын хутшăннă, вĕсенчен 115 çапăçусенче пуçĕсене хунă.

Ялта телефон станциĕ, ял вулавăшĕ, вăтам шкул,  культура çурчĕ, çыхăну уйрăмĕ, фельдшер-аккушер пункчĕ пур.

Кун-çулĕ
Яла XVII ĕмĕр пуçламăшĕнче Цыгановсем никĕсленĕ. Вĕсем хальхи Вăрмар районĕ вырăнĕсенчен кунта куçса килнĕ. Çак вăхăтрах кунта христиан тĕнне вăйпа кĕртессинчен çылăнса тарнă темиçе тутар кил-йышĕ килсе вырнаçнă. 1820 — кунта пурăнакан 40 çын христиан тĕнне йышăнма килĕшнĕ.

1921 çулхи чӳк уйăхĕн 19 Тетюш уесĕн Курнавăш вулăсне, каярах вара 1927-мĕш çулчен Патăръел уесĕн Курнавăш вулăсне кĕнĕ. 

1927 çулхи юпа уйăхĕн 1 Кĕçĕн Елчĕк районне кĕнĕ. 1935 çулхи çу уйăхĕн 19 хыççăн Елчĕк районне, 1962 çулхи раштав уйăхĕн 20 хыççăн Патăръел районне, 1965 çулхи пуш уйăхĕн 14 хыççăн хальхи вăхăт таран Елчĕк районне кĕрет.

1892 çулта ялта 2 класлă шкул никĕсленĕ. Ун хыççăн вăл пуçламăш, тулли мар вăтам шкул пулса тăнă. 1937 çулта вара вăтам шкул туса хунă. 

1929 çулта кунта «Сатурн» колхоза йеркеленĕ. 1956 çулта радио кĕртнĕ, 1960 çулта — электричество. 2003 çулта яла газ кĕртнĕ.

Паллă çыннисем
 Кадышев Михаил Семёнович, сăвăç;
 Прокопьев Николай Алексеевич, чăваш сăвăçи;
 Христофоров Иван Иванович, юрăçă;
 Христофоров Вячеслав Васильевич, юрăçă.

Çав. пекех 
 Çĕнĕ Пăва чиркĕвĕ
 Çĕнĕ Пăва улăп тăприсем
 Пăва — Тутарстанри хула
 Çĕнĕ Пăвари историпе тăван ен тата этнографии музейĕ

Вуламалли
Асăрхавсем

Каçăсем
Чăваш Ен пурăнан вырăнсем 
 С.И. Выйкин, М.М. Трифонова. Чăваш энциклопедийĕ 


Категори:Чăваш Енри Елчĕк районĕн ялĕсем